Cherverné: Dokters se vrese bevestig | Maroela Media
Cherverné Duvenhage, ŉ gr. 8-leerder van Hoërskool Driehoek wat net meer as twee weke gelede in die tragedie by dié skool ernstig beseer is, sal Maandag ŉ derde operasie aan haar maag ondergaan nadat sy nóg ŉ terugslag beleef het.
Elardus Duvenhage, Cherverné se pa, het Maandagoggend aan Maroela Media gesê sy het wel infeksie opgedoen soos dokters gevrees het ná die tweede maagoperasie.
Cherverné het sowat ŉ week gelede ŉ operasie aan haar maagwand ondergaan toe die eerste operasie nié so suksesvol soos verwag verloop het nie. “Haar maagwand is lyk my te dun om te heg en het weer geskeur. Dokters het nou ŉ maasstof ingesit en haar weer toegewerk,” het Elardus voorheen aan Maroela Media gesê.
Cherverné is verlede week fyn gemonitor vir enige teken van infeksie wat waarskynlik kan voorkom wanneer ŉ pasiënt ŉ tweede operasie moet ondergaan.
“Sy hét toe ŉ wondinfeksie opgedoen. ŉ Mens se maag het glo verskillende lae. Haar dokter sal vandag die boonste laag van haar maag weer oopmaak om die oorsprong van die infeksie op te spoor en dit skoon te maak,” het Elardus vanoggend gesê.
Hy vertel dat Cherverné se dokter haar wond ná vandag se operasie vir eers nié sal toewerk nie, maar oop los sodat hospitaalpersoneel die wond kan dophou.
Volgens Elardus het verpleegsters Sondag Cherverné se wond skoongemaak toe hulle ŉ rooierigheid om haar naeltjie opmerk. “Die dokter sê daar is ŉ kans van 90% dat dit slegs ŉ lokale infeksie is. Ons hoop en bid en glo dat dit maar net ŉ oppervlakkige infeksie is. Ons sal egter eers ná vandag se operasie weet. ”
Ondanks die infeksie gaan dit in die omstandighede goed met Cherverné. Toetse van haar buik en longe het bevestig dat sy wel stadig maar seker herstel. Sy kry ook tans ŉ reeks antibiotika om die infeksie onder beheer te hou. Haar infeksietelling het sedertdien afgeneem, vertel Elardus.
Cherverné is egter steeds onder verdowing en aan ŉ ventilator gekoppel in die waakeenheid van ŉ hospitaal in Alberton. “Sy is kriewelrig en beweeg te veel. Haar dokter wil haar so stil moontlik hou, veral met ŉ maagwond,” verduidelik hy.
Die 13-jarige se longe sukkel om op hul eie asem te haal en daarom is Cherverné steeds aan die ventilator gekoppel. “Hulle het die ventilator ŉ bietjie afgestel. Hulle begin haar darem al van die masjien speen. Sy het wel nog ŉ entjie om te gaan,” sê Elardus.
Hy vermoed dat Cherverné nog lank onder verdowing gehou sal word veral ná haar jongste terugslag.
“Dit is maar altyd moeilik om jou kind so te sien. Maar ons vertrou dat dokters die beste vir Cherverné doen. Verdowing is nou die beste.”
Elardus vertel dat Cherverné se geliefdes hulle gedurende haar tyd in die hospitaal al meer touwys gemaak het met die mediese terme en masjiene. “Ons weet nou hoe al die masjiene werk en hou haar hartklop en temperatuur dop. Dít lyk goed.”
Hy sê dat Cherverné ook weer kleur in haar gesig gekry het en rustig lyk. “Ons noem haar maar ons slapende skoonheid,” sê hy met ŉ glimlag.
Maroela Media het vroeër berig Cherverné is beseer toe ŉ loopbrug by haar skool op 1 Februarie ineengestort het. Die 13-jarige meisie is na ŉ hospitaal in Alberton gevlieg waar sy met inwendige beserings en ŉ gebreekte voet opgeneem is. Cherverné het onder meer bloeding in haar buik gehad nadat haar maagwand tydens die voorval geskeur het. Altesaam 20 cm van haar derm moes ook verwyder word en sy het vier breuke in die brug van haar linkervoet opgedoen.
Ai Sus, ons bid so baie vir jou!!! Stertke !!!
Stella barnard · 4 weke gelede
Amen Jesus maak di meisikind gesond..raak haar liggaam aan. Danki Koning Jesus
Ons bid dat Liewe Jesus sy hand oor jou hou en jou weer gesond sal maak. Baie sterkte aan die mamma,pappa en famielie. Julle is in ons gebede!
Baie sterkte vir jou en jou hele familie. Ons hoop dat jy spoedig sal herstel.
Katie de Villiers · 1 maand gelede
Sterkte Cherverné weet Jesus hou jou handjie styf was. Alles kan nou net goed gaan. Sterkte met die herstel pad. Baie liefde en geduld vir Mamma en Pappa.
Ons neem outoriteit in die Magtige Naam van Jesus oor jou hele liggaam en spreek LEWE en GENESING oor jou!! 🙏🙏
Arsène · 1 maand gelede
Kleintjie Joubert · 1 maand gelede
In Jesus Naam, Here hou haar styf vas!!!
Vir mamma en pappa ook ASB!!
Cherverné, ons bid en glo dat jy spoedig sal genees!!
Ek dink elke liewe dag aan haar. Mag jy gou gesond word, ons bid vir jou en jou gesin. Sterkte liewe Cherverné.
Baie sterkte aan almal. Cervernè, jy bly in my gebede meisiekind!
Sterkte daar. ❤
Ons bid almal vir haar. Ek kyk die hele tyd op Driehoek se Gebedsgroep fb page of daar nie ‘n verbetering al is nie. Baie sterkte aan die ouers en sterk wees Chervernè ons weet jy gaan 100% herstel xx
Ai my bokkie byt vas
Sou ook graag wou weet hoe dit met die ander kindertjies gaan wat seergekry het en moontlik nog aansterk?
Ek wil ook weet hoe dit met almal gaan, Ek dink elke dag aan al die kinders en ouers onderwysers almal. Maroela kan julle asb ‘n opvolg doen oor die ander kinders ook asb.
Beterskap · 1 maand gelede
Ek wens die jong mens alle sterkte toe. En ek bid vir jou genesing. En ek bid vir jou familie vir versterking. Mag julle deurgedra word. Jy het nie verdien wat met jou gebeur het nie.
Ons kyk OP waar ons hulp vandaan kom. Sterkte en seënwense vir u.
Vraag, : buikwond of maagwond?
Gastric or abdominal ? Ag sommer net nuuskierig. My ondervinding is dat die beste dokters agter gebly het. Belowe. Hulle doen skitterende werk …mits hulle toegelaat word.
Ons bid vir genesing. Tragedie bly in ons koppe. Sterkte vi almal.
DINK AAN JULLE BID VIR HAAR
Baie sterkte aan die hele familie. Glo jy sal binnekort ten volle herstel. Wonder hoekom infeksie beheer so moeilik is deesdae. Kan nie onthou dat dit jare terug so was nie. Ek vra die vraag want my eie familie sit met so n probleem op die oomblik
Ons gebedes sal nie ophou oor haar volkome herskep en herstel nie, asook die Driehoek Skool , kinders, onderwysers en ouerhuise…ons vertrou ons Vader in die Hemel vir slim drs met wysheid
baie sterkte poppie, jy is my gebede so ook jou ouers wat elke dag langs jou bed waak…Liewe Jesus hou jou styf vas in sy hand…..
Ai nooi, word gou gesond.
Sterkte meisiekind! Ons bid vir jou.🙏🙏🙏🌹🌹
Klou vas aan jul geloof… hou aan Bid, en Glo en weet ons dien n wonderlikke God… Sterkte aan die ouers wat deur al die seer moet gaan en aan jul pragtigge dogter, mag Jesus jou genees sodat jy weer jou jong lewe kan geniet en kan getuig van Sy wonderwerke.
Dankie aan haar dokters ; doen alles wat julle kan , wat julle studies en harde werk daarna in julle ingeskerp het . As dit nie goed genoeg is nie het julle jul bes gedoen en sal niks anders haar genees nie . Sterkte !!